**Стандартна конституция на Ротари клуб**

Статия | Тема | Страница

1. Дефиниции ...................................................................................................... 1
2. Име .................................................................................................................. 1
3. Цели ................................................................................................................ 1
4. Местоположение на клуба ............................................................................... 2
5. Обект ............................................................................................................... 2
6. Пет области на служба ................................................................................... 2
7. Срещи ............................................................................................................... 3
8. Членство ........................................................................................................ 4
9. Състав на членството .................................................................................... 4
10. Присъствие ..................................................................................................... 5
11. Директори, длъжностни лица и комитети ..................................................... 6
12. Членски вноски ............................................................................................ 8
13. Продължителност на членството .................................................................. 8
14. Обществени, национални и международни въпроси ................................... 10
15. Ротари списания ............................................................................................ 11
16. Приемане на обекта и съответствие с устава и правилника ....................... 11
17. Арбитраж и медиация ................................................................................... 11
18. Правила .......................................................................................................... 12
19. Поправки ....................................................................................................... 12

**КОНСТИТУЦИЯ НА РОТАРИ КЛУБ**

**(Стандартна форма – Юни 2025 г.)
*Превод от английски на български език***

**Член 1 – Определения**

1. **Управителен съвет** – Управителният съвет на този клуб.
2. **Устав** – Уставът на този клуб.
3. **Председател** – Председател на Управителния съвет на клуба, наричан президент.
4. **Член** – Член на клуба, с изключение на почетните членове.
5. **RI** – Ротари Интернешънъл.
6. **Сателитен клуб (когато е приложимо)** – Потенциален клуб, чиито членове също са членове на съществуващият клуб.
7. **В писмена форма** – Комуникация, подлежаща на документиране, независимо от начина на предаване.
8. **Година** – Период от дванадесет месеца, започващ от 1 юли.

**Член 2 – Име**

Тази организация ще се нарича **Ротари клуб на [име на клуба]**

**…………………………………………………………………………………………………..**
(Член на Ротари Интернешънъл).

Името на всеки сателитен клуб ще бъде: **Ротари сателитен клуб на [име на клуба]**
**…………………………………………………………………………………………………..**

(Сателитен клуб на Ротари клуб [**…………………………………………………**име**…………………………………………………**]).

**Член 3 – Цели**

Целите на този клуб са:
а) Да следва Целите на Ротари;
б) Да реализира успешни проекти в общността, базирани на Петте пътя на служба;
в) Да допринася за развитието на Ротари чрез укрепване на членството;
г) Да подкрепя Фондация Ротари;
д) Да развива лидери извън рамките на клуба.

**Член 4 – Местоположение на клуба**

Местоположението на този клуб е: …………………………………………………………………………………………………………..
Всеки сателитен клуб към този клуб, трябва да бъде разположен в същото населено място или околността.

**Член 5 – Цел**

Целта на Ротари е да насърчава и развива идеала за служба като основа на достойното предприемачество и по-специално да насърчава:

* **Първо.** Развиване на познанства като възможност за служба;
* **Второ.** Високи етични стандарти в бизнеса и професиите, признаване на стойността на всички полезни професии и придаване на достойнство на професията на всеки ротарианец като възможност да служи на обществото;
* **Трето.** Прилагане на идеала за служба в личния, професионалния и обществения живот на ротарианеца;
* **Четвърто.** Насърчаване на международното разбирателство, добра воля и мир чрез световно общуване между представители на бизнеса и професиите, обединени от идеала за служба.

**Член 6 – Петте пътя на служба**

Петте пътя на служба на Ротари представляват философската и практическа рамка за дейността на този Ротари клуб:

1. **Клубна служба** – първото направление на служба, включва действията, които един член предприема в рамките на клуба, за да му помогне да функционира успешно.
2. **Професионална служба** – второто направление на служба, има за цел да насърчава високите етични стандарти в бизнеса и професиите, да признава достойнството на всички почтени занимания и да утвърждава идеала за служба във всяка професия. Ролята на членовете включва да водят личния си и професионален живот в съответствие с принципите на Ротари и да използват своите професионални умения в проекти, разработени от клуба, за да се посрещнат нуждите и проблемите на обществото.
3. **Обществена служба** – третото направление на служба, включва различните усилия на членовете, понякога съвместно с други, за подобряване качеството на живот на хората в общността или населеното място, където действа клубът, като се стреми към положителен мир в общността.
4. **Международна служба** – четвъртото направление на служба, включва дейности, чрез които членовете подпомагат международното разбирателство, добрата воля и положителния мир, като насърчават запознанството с хора от други страни, техните култури, обичаи, постижения, стремежи и проблеми – чрез четене, кореспонденция и сътрудничество във всички клубни дейности и проекти, насочени към подпомагане на хора в други държави.
5. **Младежка служба** – петото направление на служба, признава положителните промени, осъществени от младежи и млади възрастни чрез дейности за лидерско развитие, участие в обществени и международни проекти, както и чрез обменни програми, които обогатяват и насърчават положителен световен мир и културно разбирателство.

**Член 7 – Срещи**

**Раздел 1 – Редовни срещи**

**(а) Ден и час:**
Клубът провежда редовна седмична среща в ден и час, определени в устава.

**(б) Метод на провеждане:**
Присъствието може да бъде лично, по телефон, онлайн или чрез интерактивна онлайн дейност. Интерактивната среща се счита за проведена на датата на публикуване на дейността.

**(в) Промяна на среща:**
По уважителни причини, Управителният съвет може да премести редовна среща в период между предишната и следващата среща, да промени часа или мястото.

**(г) Отмяна:**
Съветът може да отмени редовна среща поради:

1. Празник или седмица, в която има празник;
2. В памет на починал член;
3. Епидемия или бедствие, засягащо общността;
4. Въоръжен конфликт в района.

Бордът може да отмени до четири редовни събрания годишно по други причини, но не може да отмени повече от три поредни събрания.

**(д) Срещи на сателитен клуб** **(когато е приложимо):**
Ако е предвидено в устава, сателитният клуб провежда редовни седмични срещи в ден, час и място, определени от неговите членове. Денят, часът и мястото могат да бъдат променяни по същия ред, както е предвидено за редовните срещи на клуба в раздел 1(в) на този член. Събрание на сателитен клуб може да бъде отменено по причините, посочени в раздел 1(г) на този член. Процедурите за гласуване се уреждат в устава.

**(е) Изключения:**
Уставът може да съдържа разпоредби, различни от горните, но клубът трябва да се среща поне два пъти месечно.

**Раздел 2 – Други срещи**

**(а)** Годишно среща за избор на длъжностни лица и представяне на финансов отчет за предходната година се провежда преди 31 декември, съгласно устава.

**(б)** Междинен финансов отчет, включващ приходите и разходите за първите шест месеца на текущата година, се представя на събрание, проведено до 31 януари.

**(в)** Сателитен клуб също провежда годишна среща за избор на ръководство до 31 декември.

**Раздел 3 – Заседания на съвета**

В рамките на 30 дни след заседание на съвета трябва да се предостави писмен протокол на всички членове.

**Член 8 – Членство**

**Раздел 1 – Общи изисквания**

Клубът се състои от пълнолетни лица, които притежават добър характер, почтеност и лидерски качества; имат добра репутация в своя бизнес, професия и/или общност; и са готови да служат на своята общност и/или по света.

**Раздел 2 – Видове членство**

Клубът има два вида членство: редовно и почетно. Клубовете могат да създават и други видове членство в съответствие с раздел 7 на този член. Членовете се отчитат пред РИ като редовни или почетни.

**Раздел 3 – Редовни (Активни) членове**

Лице, отговарящо на изискванията на Член 4, Раздел 2(а) от Конституцията на RI, може да бъде избрано за активен член.

**Раздел 4 – Членове на сателитен клуб**

Членовете на сателитен клуб към този клуб също са членове на клуба, докато сателитният клуб не бъде приет като самостоятелен Ротари клуб в членството на РИ.

**Раздел 5 – Забрана за двойно членство**

Никой член не може едновременно:
(a) да принадлежи към този и друг клуб, освен ако другият е сателитен клуб; или
(b) да бъде почетен член в този клуб.

**Раздел 6 – Почетни членове**

Клубът може да избира почетни членове за срок, определен от борда, които:

* са освободени от заплащане на членски внос,
* нямат право да гласуват,
* не могат да заемат длъжност в клуба,
* не получават професионална класификация,
* имат право да присъстват на всички срещи и да се ползват от всички други привилегии в клуба, но нямат права или привилегии в друг клуб, освен правото да го посещават без да бъдат гости на ротарианец.

**Раздел 7 – Изключения**

Уставът може да съдържа разпоредби, различни от член 8, раздели 2 и 4–6.

**Член 9 – Състав на членската маса**

**Раздел 1 – Общи положения**

Всеки член се класифицира според професията, дейността или обществения си принос. Управителният съвет може да променя класификацията при промяна на професия или дейност.

**Раздел 2 – Разнообразие**

Клубът трябва да отразява разнообразието на местната общност – по професии, възраст, пол, етнос и т.н.

**Член 10 – Присъствие**

**Раздел 1 – Общи положения**

Всеки член трябва да присъства на редовните срещи на клуба или на редовните срещи на сателитния клуб и да участва в проектите, събитията и другите дейности на клуба. Член се счита за присъствал на редовно събрание, ако:
(a) присъства лично, по телефон или онлайн поне 60 процента от срещата;
(b) присъства, но е повикан неочаквано и по-късно представи на борда задоволителни доказателства, че отсъствието е било основателно;
(c) участва в редовна онлайн среща или интерактивна дейност, публикувана на сайта на клуба, в рамките на една седмица след публикуването; или
(d) навакса отсъствието по някой от следните начини в рамките на същата година:

1. присъства поне 60 процента от редовните сбирки на друг клуб, на временен клуб или на сателитен клуб към друг клуб;
2. присъства по време и място на редовна сбирка или среща на сателитен клуб към друг клуб, с цел присъствие, но този клуб не провежда сбирка в този момент;
3. присъства и участва в клубен проект или обществено събитие, организирано от клуба, одобрено от борда;
4. присъства на заседание на борда или, ако е упълномощен от борда, на заседание на комисия по служба, към която е назначен;
5. участва чрез сайта на клуба в онлайн събрание или интерактивна дейност;
6. присъства на редовна сбирка на Ротаракт или Интеракт клуб, Ротариански общностен корпус, Ротари фелоушип или на временен клуб от същите; или
7. присъства на конвенция на РИ, на законодателствен съвет, на международна асамблея, на Ротари институт, на заседание, свикано с одобрението на Борда на директорите или президента на РИ, на многозонална конференция, на заседание на комисия на РИ, на дистриктна конференция, на семинар за клубно лидерство, на дистриктна среща проведена по указания от Борда на РИ, на заседание на дистриктен комитет, свикано по указания от гуверньора, или на редовно обявена междуклубна среща.

**Раздел 2 – Продължително отсъствие поради работа на отдалечено място.**
Ако член работи по дистанционни задачи за продължителен период от време, присъствието на срещите на определен клуб на мястото на назначението замества присъствието на редовните събрания на неговия клуб, ако двата клуба се споразумеят.

**Раздел 3 – Отсъствие поради други ротариански дейности.**
Отсъствие не изисква наваксване, ако по време на събранието членът е:
(a) на път към или от една от срещите, посочени в подраздел (1)(d)(7);
(b) служи като длъжностно лице или член на комисия на РИ или като попечител на Ротари Фондацията;
(c) служи като специален представител на гуверньора при учредяването на нов клуб;
(d) на служба в полза на РИ;
(e) пряко и активно зает в проект, спонсориран от дистрикта, от РИ или от Ротари Фондацията, в отдалечен район, където присъствието е невъзможно; или
(f) зает с ротарианска дейност, надлежно упълномощена от борда, която изключва възможността за присъствие на събранието.

**Раздел 4 – Отсъствия на длъжностни лица на РИ.**
Отсъствието се счита за извинено, ако членът е действащо длъжностно лице на РИ или ротариански партньор на действащо длъжностно лице на РИ.

**Раздел 5 – Извинени отсъствия.**
Отсъствието на член се счита за извинено, ако:
(a) Бордът го одобри поради причини, условия и обстоятелства, които счита за основателни. Такива отсъствия не могат да продължат повече от 12 месеца. Въпреки това, ако отсъствието е по медицински причини, свързано е с раждане или осиновяване на дете или по време на приемна грижа за дете, бордът може да го удължи след първоначалния 12-месечен срок.
(b) Сборът от възрастта на члена и годините му членство в един или повече клубове е 85 или повече, членът е бил ротарианец поне 20 години, уведомил е секретаря на клуба писмено за желанието си да бъде извиняван от присъствие и единствено тези условия се вземат предвид.

**Раздел 6 – Присъствени записи.**
Когато член с извинени отсъствия съгласно подраздел 5(a) не присъства на клубно събрание, той и отсъствието му не се включват в присъствените записи. Ако член с извинени отсъствия съгласно раздел 4 или подраздел 5(b) присъства на събрание, той и присъствието му се включват в членския и присъствения отчет на клуба.

**Раздел 7 – Изключения.**
Уставът може да включва разпоредби, които не съответстват на член 10.

**Член 11 – Директори, Длъжностни лица и Комисии**

**Раздел 1 – Управляващ орган**

Управителният съвет е управляващият орган на клуба, съгласно устава.

**Раздел 2 – Правомощия**

Съветът има общ контрол върху всички длъжностни лица и комисии и може по основателни причини да обяви всяка длъжност за свободна.

**Раздел 3 – Финални решения на съвета**

По всички клубни въпроси решението на Управителния съвет е окончателно и подлежи само на обжалване пред клуба. Въпреки това, когато Управителният съвет реши да прекрати дадено членството, то членът, съгласно член 13, раздел 7, може да обжалва пред клуба, да поиска медиация или да поиска арбитраж. Обжалването за отмяна на решение на Управителния съвет изисква две трети от гласовете на присъстващите членове на редовно заседание, определено от Управителния съвет, при условие че е налице кворум и секретарят е уведомил за обжалването всеки член поне пет дни преди заседанието. Действията на клуба по обжалване са окончателни..

**Раздел 4 – Длъжностни лица**

Офицерите на клуба са:

* президент
* непосредствен паст президент
* президент-елект (новоизбран президент)
* секретар
* касиер
* (по избор) един или повече вицепрезиденти, които също са членове на управителния съвет
* (по избор) церемониал-майстор, който може да бъде член на управителния съвет, ако уставът го предвижда

Всички длъжностни лица трябва да са членове с добро име. Офицерите редовно присъстват на срещи на сателитен клуб (ако има такъв).

**Раздел 5 – Избор на длъжностни лица**

**(а)** Всички офицери, с изключение на президента, се избират както е предвидено в устава, като встъпват в длъжност на 1 юли след изборите и служат до края на мандата или докато бъде избран квалифициран наследник.

**(б)** Номинираният за президент се избира, както е предвидено в устава, най-малко 18 месеца, но не повече от две години преди датата на встъпване в длъжност като президент. Номинираният става новоизбран президент на 1 юли в годината преди встъпването в длъжност като президент. Президентът встъпва в длъжност на 1 юли и служи за период от една година. Когато не бъде избран наследник, мандатът на настоящия президент се удължава до една година.

**(в)** Кандидатът за президент трябва да е член поне една година (освен ако губернаторът на дистрикта не реши друго). Президент-електът трябва да присъства на обучителния семинар за новоизбраните президенти, освен ако не е извинен от новоизбрания гуверньор. Ако новоизбраният президент не присъства на обучителния семинар за новоизбраните президенти и не е бил извинен от новоизбрания гуверньор или, ако е извинен, не изпрати представител на клуба на тези срещи, новоизбраният президент няма да служи като президент на клуба. Настоящият президент ще продължи да служи до избирането на наследник, който е посетил обучителен семинар за новоизбраните президенти или обучение, счетено за достатъчно от новоизбрания гуверньор..

**Раздел 6 – Управление на сателитен клуб**

**(а)** *Надзор на сателитния клуб.* Клуба осигурява общ надзор и подкрепа на сателитния клуб, както се счита за целесъобразно от борда.
**(б)** *Борд на сателитния клуб.* За ежедневното управление сателитният клуб има ежегодно избиран борд, съставен от неговите членове и състоящ се от длъжностните лица на сателитния клуб и от четири до шест други членове, както е предвидено в устава. Най-висша длъжностен на сателитния клуб е председателят на управителния съвет, а другите длъжностни лица са непосредственият бивш президент, новоизбраният президент, секретарят и касиерът. Бордът на сателитния клуб отговаря за ежедневната организация и управление на сателитния клуб и неговите дейности, в съответствие с правилата, изискванията, политиките, целите и задачите на Ротари, под ръководството на основния клуб. Той няма правомощия в рамките на или над този клуб.
**(в)** Сателитният клуб докладва ежегодно за дейността си пред ръководството на основния клуб.

**Раздел 7 – Комисии**

Клубът следва да има следните комисии:

* Администрация на клуба
* Членство
* Публичен имидж
* Ротари Фондация
* Проекти за служба

Съветът или президентът могат да създават допълнителни комисии при нужда.

**Член 12 – Членски внос**

Всеки член плаща годишен членски внос, определен в устава.

**Член 13 – Продължителност на членството**

**Раздел 1 – Период**

Членството продължава докато клубът съществува или докато не бъде прекратено както е описано по-долу.

**Раздел 2 – Автоматично прекратяване**

Членството се прекратява автоматично, ако лицето не отговаря на условията за членство.
**(а)** *Повторно членство*. Когато членството на член с добра репутация бъде прекратено, това лице може да кандидатства за членство отново, в рамките на същия или друг бизнес, професия, занимание, общественополезен труд или друга класификация..
**(б)** *Прекратяване на почетното членство*. Почетното членство се прекратява автоматично след изтичане на определения срок, освен ако не бъде удължено. Може да бъде отнето по решение на съвета.

**Раздел 3 – Прекратяване по нареждане на RI**

Членството се прекратява, ако Управителният съвет на RI разпореди това според уставните процедури описани в Устава н РИ секция 3.060.

**Раздел 4 – Прекратяване поради неплащане**

**(а)** *Процес.* Член, който не е платил вноска до 30 дни след срока, получава писмено уведомление от секретаря на клуба. Ако вноската не бъде платена до 10 дни след уведомлението, съветът може да прекрати членството.
**(б)** *Възстановяване.* Съветът може да възстанови членството, ако дълговете бъдат погасени.

**Раздел 5 – Прекратяване поради отсъствие**

**(а)** *Членът трябва*:

1. да присъства или да компенсира поне 50 процента от редовните клубни срещи или срещите на сателитни клубове; да участва в клубни проекти, събития и други дейности поне 12 часа през всяка половина на годината; или да постигне пропорционална комбинация от двете; и
2. да присъства на поне 30 процента от редовните срещи на този клуб или срещите на сателитни клубове или да участва в клубни проекти, събития и други дейности през всяка половина на годината (помощник-гуверньорите, както са определени от борда на директорите на РИ, се освобождават от това изискване). Член, който не присъства, както се изисква, може да бъде прекратен, освен ако бордът не даде съгласие за неприсъствието по основателна причина.

**(б)** *Последователни отсъствия*. Неприсъствието може да се счита за искане за прекратяване на членството в този клуб, ако член не присъства или не се яви на четири последователни редовни заседания, освен ако не е извинено от управителния съвет по основателна и достатъчна причина или съгласно член 10, раздели 4 или 5. След като управителният съвет уведоми члена, той, с мнозинство от гласовете, може да прекрати членството на члена.

**(в)** *Изключения.* Уставът може да включва разпоредби, които не са в съответствие с член 13, раздел 5.

**Раздел 6 – Прекратяване по други причини**

**(а)** *Основателна причина*. Бордът може да прекрати членството на всеки член, който престане да отговаря на условията за членство в клуба или по друга основателна причина, с мнозинство от най-малко две трети от присъстващите и гласуващи членове на борда, на свикано за тази цел заседание. Водещите принципи за това заседание са член 8, раздел 1; Четиристранният тест; и високите етични стандарти на ротарианеца.

**(б)** *Предизвестие*. Преди бордът да действа съгласно подраздел(а) на този раздел, на члена се дава най-малко 10-дневно писмено предизвестие и възможност да отговори писмено на борда. Предизвестието се връчва лично или с препоръчано писмо на последния известен адрес на члена. Членът има право да се яви пред борда, за да изложи своя случай..

**Раздел 7 – Право на обжалване, медиация или арбитраж**

**(а)** *Предизвестие*. В рамките на седем дни след решението на борда за прекратяване или временно спиране на членството, секретарят уведомява члена писмено. В рамките на 14 дни след уведомлението, членът може да подаде писмено уведомление до секретаря за обжалване до клуба или за искане за медиация или арбитраж. Процедурата за медиация или арбитраж е предвидена в член 17.
**(б)** *Обжалване*. В случай на обжалване, бордът определя дата за изслушване на редовно клубно събрание, проведено в рамките на 21 дни след получаване на уведомлението за обжалване. На всеки член се дава писмено уведомление за събранието и неговите специални въпроси най-малко пет дни предварително. Само членовете присъстват при изслушването на обжалването. Действието на клуба е окончателно и обвързващо за всички страни и не подлежи на арбитраж.

**Раздел 8 – Окончателно решение на съвета (борда)**

Действието на борда е окончателно, ако не е подадено обжалване до този клуб и не е поискан арбитраж.

**Раздел 9 – Напускане**

Напускането става с писмена молба до президента или секретаря. Съветът може да я приеме, ако няма неплатени задължения.

**Раздел 10 – Загуба на имуществени права**

Всяко лице, чието членство в клуба е прекратено по какъвто и да е начин, губи всички права върху всякакви средства или друга собственост на този клуб, ако съгласно местните закони членът е придобил право върху тях при присъединяването си към клуба.

**Раздел 11 – Временно отстраняване**

Независимо от която и да е разпоредба на този устав, ако по мнение на борда

(а) са повдигнати достоверни обвинения, че член е отказал или е пренебрегнал спазването на този устав или е виновен за поведение, недостойно за член или вредно за клуба; и

(б) тези обвинения, ако бъдат доказани, представляват основателна причина за прекратяване на членството на члена; и

(в) не трябва да се предприемат никакви действия по отношение на членството на члена, докато не бъде приет изходът от въпрос или събитие, което бордът смята, че трябва да се случи първо; и

(г) е в най-добрия интерес на клуба временно да спре члена без гласуване по членството му и да го изключи от присъствие на заседания и други клубни дейности, както и от всяка клубна длъжност или офис; бордът може, с най-малко две трети от гласовете, временно да спре члена за разумен период до 90 дни и при всички други условия, определени от борда. Спреният член може да обжалва отстраняването или може да поиска медиация или арбитраж, както е предвидено в раздел 7 от този член. По време на отстраняването членът се освобождава от изискванията за присъствие. Преди края на отстраняването, бордът трябва или да поиска прекратяване на членството на отстранения ротарианец, или да възстанови пълния му редовен статут..

**Член 14 – Обществени, национални и международни въпроси**

**Раздел 1 – Подходящи теми**

Въпроси от обществено значение могат да се обсъждат на клубни срещи, но клубът **не изразява позиция** по спорни обществени мерки.

**Раздел 2 – Без политически препоръки**

Клубът **не подкрепя и не обсъжда** кандидати за обществени длъжности.

**Раздел 3 – Политическа неутралност**

**(а)** Клубът не приема и не разпространява политически резолюции или становища.
**(б)** Клубът не отправя апели към правителства или клубове, нито предлага решения на международни политически въпроси.

**Раздел 4 – Признание на началото на Ротари**

Седмицата около 23 февруари (годишнината на Ротари) се отбелязва като **Седмица на световното разбирателство и мира**.

**Член 15 – Ротари списания**

**Раздел 1 – Задължителен абонамент**

Освен ако този клуб не е освободен от задължението си от борда на директорите на РИ, всеки член трябва да се абонира за официално списание. Двама ротарианци, които живеят на един и същ адрес, могат да се абонират съвместно за официално списание. Абонаментната такса се плаща на датите, определени от борда за плащане на членски внос за срока на членство в този клуб.

**Раздел 2 – Събиране на абонаментите**

Абонаментната такса се събира от този клуб от всеки член предварително и се превежда на РИ или в офиса на регионално издание, определено от борда на директорите на РИ.

**Член 16 – Приемане на целите и спазване на конституцията и устава**

С плащането на членски внос всеки член:

* приема принципите на Ротари, изложени в неговата цел;
* се съгласява да спазва конституцията и устава на клуба;

На тази основа се предоставят всички права на членство.
Всички членове са обвързани с тези документи, независимо дали са получили писмено копие от тях.

**Член 17 – Арбитраж и медиация**

**Раздел 1 – Спорове**

Всеки спор между настоящ или бивш член и клуба, негови длъжностни лица или съвета, с изключение на решения на съвета, подлежи на медиация или арбитраж, при искане внесено до секретаря.

**Раздел 2 – Назначаване на дата**

До 21 дни след получаване на искането, съветът определя дата за процедурата, в консултация с участниците.

**Раздел 3 – Медиация**

Процедурата за медиация трябва да бъде

(а) призната от компетентен орган с национална или щатска юрисдикция; или

(б) препоръчана от компетентен професионален орган, чийто признат опит обхваща алтернативно разрешаване на спорове; или

(в) препоръчана в документирани насоки, определени от борда на РИ или попечителите на TRF.

Само ротарианци могат да бъдат медиатори. Губернаторът или негов представител може да бъде поканен да назначи подходящ медиатор.

**(а) Резултати:** Споразуменията от медиацията се документират и предоставят на страните, медиатора и съвета. Резюме може да бъде изготвено за информация на клуба. Всяка страна по спора, чрез президента или секретаря, може да поиска допълнителна медиация, ако някоя от страните се е оттеглила значително от позицията си по медиация.

**(б) Неуспешна медиация:** При неуспех, страните могат да поискат арбитраж, както е предвидено в раздел 1 от този член.

**Раздел 4 – Арбитраж**

В случай на арбитраж:

* всяка страна назначава ротарианец като арбитър;
* арбитрите избират трети ротарианец за **арбитражен съдия (арбитър-решител)**.

**Раздел 5 – Решение**

Решението на арбитрите или на арбитъра-решител е **окончателно и обвързващо**. Не подлежи на обжалване.

**Член 18 – Устав**

Клубът приема **устав**, съобразен с:

* Конституцията и устава на RI;
* Правилата на административното териториално звено, ако е приложимо;
* Настоящата конституция.

Уставът може да бъде изменян по начина, предвиден в самия него.

**Член 19 – Изменения**

**Раздел 1 – Ред за изменение**

С изключение на Раздел 2 от този член, този устав може да бъде изменен **само чрез мнозинство от гласовете** на Съвета по законодателството (Council on Legislation).

**Раздел 2 – Изменение на Член 2 и Член 4**

Членове 2 (Име) и 4 (Местоположение на клуба) могат да бъдат изменяни на всяко редовно заседание на клуба, ако е налице кворум, с най-малко две трети от гласовете на всички гласуващи членове. Уведомление за предложеното изменение се дава на всеки член и на управителя най-малко 21 дни преди заседанието. Изменението се представя на борда на директорите на РИ и влиза в сила само след одобрение. Губернаторът може да предложи становище на борда на директорите на РИ относно предложеното изменение.